ผมเป็นตุ่มเม็ดแดงคล้ายสิวคับ แต่ไม่คันครับ กินยาแก้ผ้าและทายาก้อไม่หาย เป็นนานมากหลายวันแล้วคับ ผมเลยไม่รู้จะแก้ปัญหาอย่างไรดีคับช่วยแนะนำหน่อยครับ
สวัสดีค่ะ ตุ่มแดงๆ คล้ายสิว อาจเป็น-รูขุมขนอักเสบซึ่งเกิดจากการอุดตันของรูขุมขนเองจากชั้นของเซลล์ผิวที่ตายทับถมกัน ร่วมกับการติดเชื้อแบคทีเรียหรือเชื้อรา ปัจจัยเสี่ยงในการเกิด เช่น การใส่เสื้อผ้าที่รัดแน่นหรือมีเนื้อผ้าหยาบเกินไป การเกา การโกน การถอนขน การแว๊กซ์ขน อาการคือจะเป็นตุ่มแดงๆ และอาจมีหนองเกิดขึ้น ดูคล้ายสิว แต่จะมีอาการเจ็บ และคันร่วมด้วย และมักเกิดขึ้นหลายๆตุ่ม- หากมีผื่นขึ้นที่ฝ่ามือและฝ่าเท้าด้วย อาจเป็นอาการของซิฟิลิสระยะที่ 2 ได้ ซึ่งหากเคยมีเพศสัมพันธ์ และประมาณ 2 สัปดาห์ที่แล้วมีแผลเกิดขึ้นที่อวัยวะเพศ ก็น่าจะเป็นได้- มีการติดเชื้อที่ทำให้เป็นไข้ออกผื่น เช่น หัด หัดเยอรมัน โรคติดเชื้อโมโนนิวคลีโอสิส, อีสุกอีใส เป็นต้น อาการโดยรวมคือมักจะมีไข้นำมาก่อนแล้วจึงเกิดผื่นตามมา นอกจกานี้จะมีอาการอื่นๆ เฉพาะตามแต่ละโรคไป- ผื่นแพ้แสง จะพบบริเวณผิวหนังที่ได้รับแสงแดด ซึ่งอาจเกิดจากผลข้างเคียงของยา เป็นโรคเอสแอลอี หรือขาดวิตามินบี 3 เป็นต้น- ผื่นแพ้ยา มักเกิดจากการใช้ยาในกลุ่ม penicillin, cotrimoxazole, ยากันชัก ต้องมีประวัติของการใช้ยามาก่อนที่จะเกิดผื่นขึ้น และมักมีอาการคันร่วมด้วย และหากทานยาแก้แพ้แล้วน่าจะดีขึ้น- ผื่นลมพิษผื่นแพ้สัมผัส แต่จะมีอาการคันร่วมด้วย และหากทานยาแก้แพ้แล้วน่าจะดีขึ้นเช่นเดียงกับผื่นแพ้ยาแนะนำว่าควรไปพบแพทย์เฉพาะทางด้านผิวหนังเพื่อตรวจดูและวินิจฉัยผื่นที่เป็นอยู่ค่ะ